Държавен вестник, бр. 59, 2012 г., стр. 71

БРОЙ  59	
Д Ъ Р Ж А В Е Н  В Е С Т Н И К 	
СТР.  71  
вина) плюс ЛИБОР за съответната валута, 
валидна в деня, в който всяка такава сума 
стане дължима и платима.
„Споразумение“ означава това споразу­
мение за подкрепа на проекта, включително 
всякакви приложения, добавени към насто­
ящото, като същото може да бъде поправяно 
или другояче изменяно или подменяно във 
всеки един момент във времето в съответствие 
с неговите условия.
„Изисквания при кандидатстване“ има 
значението, приписано в член 26.1.
„Най-добри налични условия“ означава във 
всеки един момент по отношение на всякакви 
стоки, работи, услуги или технология, които 
предстои да се предоставят или осигуряват 
на някакво място, търговски конкурентни 
условия, на база разходи, които могат разумно 
да се постигнат в съответния пазар, освен 
когато Държавата или Държавен субект или 
Държавен орган е единственият доставчик 
на тези стоки, работи, услуги или техноло­
гия в Територията, в който случай това ще 
бъде цена, равняваща се на цената, с която 
този Субект задължава други субекти, било 
Държавни или частни.
„Работен ден“ означава всеки ден, в който 
клиринговите банки са обичайно отворени 
за търговска дейност в София, България, и 
Виена, Австрия. 
„Промяна в закона“ означава по отношение 
на Държавата което и да било от следните 
събития, възникващо или влизащо в сила 
след Датата на влизане в сила:
а. всякакво международно или местно 
законодателство, регламент, директива, за­
кон, указ, нормативен акт, резолюция или 
инструкция на Държавата, Държавен орган 
или Държавен субект (включително такива, 
свързани с Данъци); 
б. всяка промяна на което и да било от 
гореизброените (включително промени в 
резултат на изменение, отмяна, оттегляне, 
прекратяване, изтичане на срока или каквато 
и да било друга промяна в общоприложимото 
тълкуване на което и да е от предходните).
„Разходи, произтичащи от промяна в зако­
на“ означава всяка нова или завишена цена 
или разход, или всяко намаляване на приходи 
или връщане на приходи, произтичащи пряко 
или свързани с Дискриминационна промяна 
на законодателството, водещо до загуби или 
вреди във връзка с Проекта от всяка една Ком­
пания (пряко или чрез някое Експлоатационно 
дружество) или от някой Участник в проекта. 
Тези цени или разходи могат да включват, 
между другото, капиталови разходи, разходи 
за експлоатация и поддръжка и разходи за 
данъци, концесионни възнаграждения, мита, 
такси, налози и други такси, наложени върху 
или платими от Дружеството. 
„Дружества“ означава както „Набуко Ин­
тернешънъл Къмпани“, така и „Национално 
Дружество Набуко“, а „Дружество“ означава 
всяко от тях, освен когато контекстът изис­
ква друго.
„Представител(и) на Дружеството“ има 
значението, приписано в член 24.2.
„Строителен коридор“ означава площ земя, 
простираща се от Началната входна точка на 
Тръбопроводната система Набуко до Баум­
гартен, в която ще се намира осевата линия 
на Тръбопроводния коридор, и такива други 
площи, определени от „Набуко Интернешъ­
нъл Къмпани“ като разумно необходими за 
осъществяване на Проектните дейности в 
съответствие с Националните закони. Строи­
телният коридор ще бъде дефиниран по отно­
шение на определена широчина (в метри) и по 
протежение на уточнено предпочитано трасе, 
каквото бъде съобщено от Националните 
Дружества Набуко и одобрено от Държавите 
в съответствие с условията на член 12.
„Изпълнител“ означава всяко Лице, дос­
тавящо пряко или косвено, било по договор 
или договор за подизпълнение, стоки, работа, 
технология или услуги, включително финан­
сови услуги (включително, между другото, 
кредити, финансиране, застраховане или друго 
финансово обслужване), за Експлоатационното 
дружество, Дружества или техни Филиали, във 
връзка с Тръбопроводната система Набуко, 
на годишна или обща договорна стойност от 
поне 100 000 Евро, изключвайки обаче всяко 
Лице, действащо в ролята на служител на 
което и да е друго Лице.
„Договорно претоварване“ означава ситуа­
ция, в която равнището на твърдо търсене на 
капацитет надвишава техническия капацитет 
(целият технически капацитет е ангажиран 
като твърд).
„Конвертируема валута“ означава валута, 
която се търгува нашироко на международните 
чуждестранни валутни пазари.
„Дискриминираща промяна в закона“ оз­
начава всяка Промяна в закон, която:
а.	 дискриминира някое от Дружествата
или неговия бизнес или операции, 
свързани с Проекта;
б.	 е приложима за Проекта, а не за
подобни проекти;
в.	 е приложима за някое от Дружествата, 
а не за други подобни дружества;
г.	 е приложима за предприятия, фи-
нансирани по подобен начин, както за 
Проекта, а не за други предприятия;
д.	 засяга предприятията, осъществява-
щи дейности по транзитиране на 
газ, до по-голяма степен, отколкото 
засяга други предприятия;